**LAVKA Plus – nāc un uzzini!** 

8. decembrī zinātkāres centrā „ZINOO Daugavpils” notiks pēdējais LAVKA pasākums šajā gadā, kurš šoreiz tiek apzīmēts ar zīmi „+”. Tā ietvaros jau tradicionāli notiks projekta Gen-Y City vietējās iniciatīvu grupas tikšanās, lai diskutētu par projekta aktualitātēm un ne tikai.

Pirms LAVKA pasākuma vietējai iniciatīvu grupai un visiem interesentiem būs iespēja tikties meistarklasē *„Radošums tavā pilsētā”* ko vadīs Margarita Lazarenkova no Baltkrievijas, kura ir Creative Belarus dibinātāja un Balki project kuratore (*Balki project –viena no pirmajām radošajām telpām Minskā, kurā tika attīstīti projekti un veicinātas diskusijas par kreatīvo ekonomiku, pilsētas attīstību un daudz ko citu*).

Sarunās uz soliņa šoreiz dalīsies savā pieredzē šādi viesi:
- **Madara Ūlande (Rīga)** - Latvijas sociālās uzņēmējdarbības asociācijas vadītāja;

- **Jānis Kreilis (Rīga)** - biedrības „Ar pasaules pieredzi Latvijā” vadītājs;

- **LAVKA komanda (Daugavpils)** - par radošo Daugavpili, vietējā rīcības plāna un video prezentācija.

Pasākuma noslēgumā plānota apbalvošana – “*Urbact Awards*”. Kam tiks balvas – pagaidām paliek noslēpumā…

LAVKA – sarunu cikls uz soliņa, kas ir veltīts dažādām tēmām, par kurām neformālā gaisotnē aicinātie viesi dalās savā pieredzē.

*Projekts “Get into the swing of the city” / “Iejūties pilsētas ritmā!” (Gen-Y City) tiek īstenots no ERAF URBACT III programmas līdzekļiem*

**